wickkiey/tamil-wikipedia-chunked huggingface dataset:
# கிருஷ்ண ஜென்ம பூமி வழக்கு

## 1968 ஒப்பந்தம்

1815-ஆம் ஆண்டில் பிரித்தானிய இந்தியாவின் ஆட்சியாளர்கள், கட்ரா கேசவ் தேவின் 13.37 ஏக்கர் நிலம் ஏலத்தில் விற்பனை செய்த போது, ராஜா பட்னி மால் அந்நிலத்தை விலை கொடுத்து வாங்கினார். அப்போது ராஜா பட்னிமலின் நில உரிமை தொடர்பாக முஸ்லிம் தரப்பு எதிர்ப்பு தெரிவித்தது. ஆனால் நீதிமன்றம் அதை நிராகரித்தது.  
8 பிப்ரவரி 1944 அன்று ராஜா பட்னி மாலின் வழித்தோன்றல்களான ராய் கிஷன் தாஸ் மற்றும் ராய் ஆனந்த் தாஸ் ஆகியோர் இந்த 13.37 ஏக்கர் நிலத்தை மதன் மோகன் மாளவியா, கோஸ்வாமி கணேஷ் தத் மற்றும் பிக்கேன் லால் ஜி அத்ரேயின் பெயருக்கு மாற்றினார்கள். அதற்காக ஜுகல் கிஷோர் பிர்லா 13,400 ரூபாய் செலுத்தினார். இதற்குப் பிறகும் 1946ல் இந்த விற்பனை குறித்து முஸ்லிம் தரப்பு கேள்விகளை எழுப்பியது. இதுவும் நிராகரிக்கப்பட்டது. முந்தைய உத்தரவு செல்லுபடியாகும் என்று அறிவிக்கப்பட்டது.  
இதற்குப் பிறகு ஜுகல் கிஷோர் பிர்லா இந்த நிலத்தின் வளர்ச்சிக்காகவும் பிரமாண்டமான கிருஷ்ணர் கோயிலைக் கட்டுவதற்காகவும் 21 பிப்ரவரி 1951 அன்று கிருஷ்ண ஜென்மபூமி அறக்கட்டளையை உருவாக்கினார். அவர் 13.37 ஏக்கர் நிலத்தை 'பகவான் ஸ்ரீ கிருஷ்ண விராஜ்மானுக்கு அர்ப்பணித்தார். இருப்பினும் கிருஷ்ணர் கோயிலை முழு நிலத்திலும் கட்ட முடியவில்லை. மேலும் அறக்கட்டளை 1958 இல் செயலிழந்தது.  
1 மே 1958 அன்று கிருஷ்ண ஜன்மஸ்தான் சேவா சங்கம் என்ற பெயரில் ஒரு சங்கம் உருவாக்கப்பட்டது. பின்னர் அதன் பெயர் ஸ்ரீ கிருஷ்ண ஜன்மஸ்தான் சேவா சன்ஸ்தான் என மாற்றப்பட்டது.  
இதன் பின்னர் முஸ்லிம் தரப்பு நிலம் தொடர்பாக மீண்டும் நீதிமன்றத்தில் மனு தாக்கல் செய்தது. அப்போது ஸ்ரீ கிருஷ்ண ஜன்மஸ்தான் சேவா சங்கத்துக்கும் டிரஸ்ட் ஷாஹி ஈத்கா மசூதிக்கும் இடையே வழக்கு இருந்தது. பின்னர் 1968ல் இரு தரப்புக்கும் இடையே உடன்பாடு ஏற்பட்டது. இந்த ஒப்பந்தத்தின் கீழ், சாகி ஈத்கா மசூதி அறக்கட்டளைக்கு நிலத்தின் ஒரு பகுதி வழங்கப்பட்டது. அதே நேரம் நிலத்தின் வேறொரு பகுதியில் குடியமர்ந்திருந்த கோசி முஸ்லிம்கள் அங்கிருந்து வெளியேற்றப்பட்டு, அந்த நிலம் கோயில் தரப்பிற்கு அளிக்கப்பட்டது.
# கிருஷ்ண ஜென்ம பூமி வழக்கு

## பின்னணி

மதுரா நகரத்தின் கத்ரா பகுதியில் கிருஷ்ண ஜென்மபூமியில் இருந்த பழைய கிருஷ்ணர் கோயிலை, முகலாயப் பேரரசர் அவுரங்கசீப்பின் கட்டளையின்படி இடித்த இடத்தில், மதுரா பிரதேச முகலாயப் படைத்தலைவர் அப்துன் நபி என்பவரால் 1662-இல் மதுரா சாகி ஈத்கா பள்ளிவாசல் கட்டப்பட்டது. பின்னர் இந்திய விடுதலைக்குப் பின்னர் 1953-ஆம் ஆண்டில் மதுரா ஈத்கா பள்ளிவாசல் சுவரை ஒட்டிய இடத்தில் கிருஷ்ணர் கோயில் எழுப்பட்டு, தற்போது வரை இந்துக்களால் வழிப்பட்டு வருகிறது.
# கிருஷ்ண ஜென்ம பூமி வழக்கு

## இதனையும் காண்க

- வாரணாசி ஞானவாபி பள்ளிவாசல் வழக்கு
- மதுரா சாகி ஈத்கா பள்ளிவாசல்
- கிருஷ்ண ஜென்மபூமி
- கேசவ தேவ் கோயில்
# உலக தேனீ நாள்

**உலக தேனீ நாள்** அல்லது **உலக அளி நாள்** (*World Bee Day*) ஒவ்வொரு ஆண்டும் மே 20 அன்று கொண்டாடப்படுகிறது. இந்த நாளில்தான் தேனீ வளர்ப்பின் முன்னோடியான அன்டன் ஜானியா 1734இல் பிறந்தார். அளிகள் என்பவை பல்வேறு வகையான வண்டுகள். அவற்றில் ஒரு இனம் தான் தேனீ ஆகும்.  
இந்தப் பன்னாட்டு நாளின் நோக்கமாகச் சுற்றுச்சூழலுக்குத் தேனீக்களின் பங்களிப்பினைப் பாராட்டுவதோடு மகரந்தச் சேர்க்கையில் பங்கை தேனீக்களின், மற்ற அளி இனங்களின் பங்களிப்பினை அங்கீகரிப்பதாகும். தேனீக்கள் மட்டுமல்லாமல், உலகில் உள்ள நூற்றுக்கணக்கான ஞிமிறு, வண்டு, போன்றவற்றைக் கொண்டாட உலக அளி நாள் தொடங்கப்பட்டுள்ளது.  
மே 20 ஐ உலக தேனீ நாளாக 2017 திசம்பரில் சுலோவீனியாவில் வெளியிடப்பட்ட அறிவிப்பிற்கு ஐக்கிய நாடுகள் அவையினைச் சார்ந்த உறுப்பு நாடுகள் ஒப்புதல் அளித்தன.
# மருடி

**மருடி** (மலாய் மொழி: *Marudi*; ஆங்கிலம்: *Marudi*; சீனம்: 马鲁帝) என்பது மலேசியா, சரவாக் மாநிலத்தில் மிரி பிரிவு, மிரி மாவட்டத்தில் உள்ள நகரமாகும்.  
இந்த நகரம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. (62 மைல்) உட்பாகத்தில் உள்ளது. மிரி நிறுவப் படுவதற்கு முன்பு, மருடி நகரம், சரவாக் மாநிலத்தின் வடக்குப் பகுதியின் நிர்வாக மையமாக இருந்தது.  
யுனெஸ்கோ உலக பாரம்பரியத் தளமான குனோங் முலு தேசிய பூங்காவிற்கு *(Gunung Mulu National Park)* நுழைவாயில் நகரமாகவும் விளங்குகிறது.
# மருடி

## வரலாறு

1868-ஆம் ஆண்டில் ஜேம்ஸ் புரூக்கிற்கு *(James Brooke)* பிறகு சார்லஸ் புரூக் *(Charles Brooke)* என்பவர் சரவாக்கின் புதிய ராஜாவாகப் பதவியேற்றார்.  
1883 வாக்கில், புரூணையின் சுல்தான் அப்போதைய சுல்தான் அப்துல் மோமின் *(Abdul Momin)* என்பவர், மிரி உட்பட பாரம் பகுதியை சார்லஸ் புரூக்கிற்குக் கொடுத்து விட்டார். அந்தக் காலக் கட்டத்தில் சரவாக் மாநிலம் முழுமைக்கும் புரூணை சுல்தானகத்தின் ஆளுமையின் கீழ் இருந்தது.
# மருடி

## வரலாறு

### மருடியில் ஒரு கோட்டை

சரவாக்கின் நான்காவது பிரிவு உடனடியாக உருவாக்கப்பட்டது. அதற்கு மாமெர்தோ ஜார்ஜ் குரிட்ஸ் *(Mamerto George Gueritz)* என்பவர் முதல் ஆளுநராக *(Resident of the Division)* பதவியில் அமர்த்தப் பட்டார்.  
1883-இல் மிரிக்கு கிழக்கே 43 கி.மீ. தொலைவில் உள்ள மருடியில் ஒரு கோட்டை கட்டப்பட்டது. அதற்கு கிளாட் டவுன் *(Claudetown)* என்று பெயரிடப்பட்டது. 1884-இல், அது நான்காம் பிரிவின் நிர்வாக மையமாக மாறியது.  
புதிய நிர்வாகத்திற்கு இரண்டு இளம் அதிகாரிகள்; 30 புரவிப்படை வீரர்கள்; மற்றும் ஒரு சில பூர்வீகக் காவலர்கள் உதவினார்கள்.  
1891-ஆம் ஆண்டில் சார்லஸ் ஹோஸ் *(Charles Hose)* என்பவர் பாராம் மாவட்டத்தின் *(Resident of Baram District)* ஆளுநர் ஆனார். மருடியில் இருந்த கோட்டை, ஹோஸ் கோட்டை *(Fort Hose)* என மறுபெயரிடப்பட்டது.
# உலகப் புள்ளியியல் நாள்

**உலகப் புள்ளியியல் நாள்** (*World Statistics Day*) என்பது புள்ளிவிவரங்களின் முக்கியத்துவத்தினைக் கொண்டாடும் ஒரு பன்னாட்டுக் கொண்டாட்ட நாளாகும். ஐக்கிய நாடுகளின் புள்ளியியல் ஆணையத்தால் இந்நாள் ஆரம்பிக்கப்பட்டது. இந்நாள் முதன் முதலில் 2010 அக்டோபர் 20 அன்று கொண்டாடப்பட்டது. ஐந்து ஆண்டுகளுக்கு ஒருமுறை இந்நாள் கொண்டாடப்படுகிறது.  
2010 தரவுகளின் படி, 103 நாடுகள் தேசிய புள்ளியியல் நாளைக் கொண்டாடுகின்றன. இதில் 51 ஆப்பிரிக்க நாடுகள் கூட்டாக ஆண்டுதோறும் நவம்பர் 18 அன்று ஆப்பிரிக்கப் புள்ளியியல் நாளைக் கொண்டாடுகின்றன. புள்ளியியல் வல்லுநர் பிரசாந்த சந்திர மகாலனோபிசின் பிறந்த நாளான சூன் 29 அன்று இந்தியா தனது புள்ளிவிவர நாளைக் கொண்டாடுகிறது. இங்கிலாந்தில் உள்ள அரச புள்ளியியல் சமூகம் இதே நாளில் 20:10 மணிக்கு (20 அக்டோபர் 2010 அன்று) புள்ளியியல் கல்வியறிவு பிரச்சாரத்தைத் தொடங்கியது.
# சித்தேந்திர திவாரி

**சித்தேந்திர திவாரி** (*Jitendra Tiwari*) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் ஆசான்சோலின் முன்னாள் நகரத்தந்தை மற்றும் மேற்கு வங்க சட்டமன்ற பாண்டவேசுவர் தொகுதியின உறுப்பினர் ஆவார்.
# சித்தேந்திர திவாரி

## சர்ச்சைகள்

திவாரி தனது செயல்கள் மற்றும் அரசியல் நடவடிக்கையின் தீவிரம் காரணமாக பல்வேறு சர்ச்சைகளில் சிக்கியுள்ளார்.  
- நாடாளுமன்றத் தேர்தலில் கட்சி வேட்பாளருக்கு அதிகபட்ச வாக்கு முன்னிலை பெற்றுத் தரும் உறுப்பினர்களுக்கு பணப்பரிசு அறிவித்ததற்காக ஜிதேந்திர திவாரிக்கு மார்ச் 2019-ல் இந்தியத் தேர்தல் ஆணையம் விளக்கம் கேட்டு கடிதம் அனுப்பியது.
- மே 2019-ல் திவாரி மேற்கு வங்காளத்தின் துர்காபூரில் காவல்துறை அதிகாரியை அச்சுறுத்துவதா காட்சி ஒன்றை டைம்ஸ் நெளவ் வெளியிட்டது.
- சூன் 2019-ல், பாஜக நாடாளுமன்ற உறுப்பினர் பாபுல் சுப்ரியோ தன்னை தொலைப்பேசி வழியாக மிரட்டியதாக திவாரி குற்றம் சாட்டினார்.
- 13 திசம்பர் 2020 அன்று நகர்ப்புற வளர்ச்சி மற்றும் நகராட்சி விவகார அமைச்சர் பாபி ஹக்கீமுக்கு திவாரி கடிதம் மூலம், மம்தா பானர்ஜி தலைமையிலான அரசாங்கம் அசன்சோல் நகருக்கு அநீதி இழைத்து வருவதாகவும், மத்திய அரசின் திட்டங்களிலிருந்து அசன்சோல் நகரைப் பறித்ததாகவும் குற்றம் சாட்டினார்.
- 17 திசம்பர் 2020 அன்று திவாரி அகில இந்திய திரிணாமுல் காங்கிரசு, அசன்சோல் நகராட்சி தலைவர் மற்றும் நிர்வாகி பதவிகளிலிருந்து விலகினார்.
# சித்தேந்திர திவாரி

## அரசியல் வாழ்க்கை

திவாரி தனது அரசியல் வாழ்க்கையை 2011ஆம் ஆண்டு அகில இந்திய திரிணாமுல் காங்கிரசில் தொடங்கினார். திசம்பர் 2020ல், இவர் திரிணாமுல் காங்கிரசை விட்டு வெளியேறினார், ஆனால் சில நாட்களுக்குப் பிறகு அவர் மீண்டும் கட்சியில் சேர்ந்தார். 2 மார்ச் 2021 அன்று, இவர் திரிணாமுல் காங்கிரசிலிருந்து மீண்டும் விலகி, திலீப் கோசு முன்னிலையில் பாரதிய ஜனதா கட்சியில் சேர்ந்தார்.
# உருசிய மாநில குழந்தைகள் நூலகம்

**உருசிய மாநில குழந்தைகள் நூலகம்** (*Russian State Children's Library*) உருசிய நாட்டின் தலைநகரமான மாசுகோ நகரில் அமைந்துள்ளது. உலகின் மிகப்பெரிய குழந்தைகள் நூலகமாக இது கருதப்படுகிறது. நூலகம் ஆண்டுக்கு 45,000 பார்வையாளர்களையும் ஆண்டுதோறும் 1.2 மில்லியன் இணையவழி பார்வையாளர்களையும் பெறுகிறது. 2019 ஆம் ஆண்டு நிலவரப்படி, உருசிய மாநில குழந்தைகள் நூலகத்தில் 560,000 புத்தகங்கள் சேகரிப்பில் இருந்தன. அலோ, நெய்பர் என்ற ஒரு பண்பாட்டு பரிமாற்ற திட்டத்தை நூலகம் நடத்துகிறது. இத்திட்டம் உருசியர்களை மற்ற பண்பாட்டினரோடு அறிமுகப்படுத்த முயல்கிறது. 2019 ஆம் ஆண்டில், அரேபியர்களுடனான பண்பாட்டுப் பரிமாற்றத் திட்டத்தின் ஒரு பகுதியாக, குழந்தைகள் மேம்பாட்டுக்கான எமிராட்டி கலிமத் அறக்கட்டளை ஏராளமான அரபு குழந்தைகளுக்கான புத்தகங்களை நூலகத்திற்கு நன்கொடையாக வழங்கியது.  
உருசிய சனாதிபதி விளாடிமிர் புடின் மற்றும் அமெரிக்காவின் முதல் பெண்மணி லாரா புசு இருவரும் 2002 ஆம் ஆண்டில் ஒன்றாக நூலகத்திற்கு வருகை தந்தனர்.
# இலாவாசு

**இலாவாசு** அல்லது **லாவாசு** (மலாய் மொழி: *Lawas*; ஆங்கிலம்: *Lawas*; சீனம்: 老越 ) என்பது மலேசியா, சரவாக் மாநிலத்தில் இலிம்பாங் பிரிவு, இலாவாசு மாவட்டத்தில் உள்ள நகரமாகும்.  
சரவாக் மாநிலத் தலைநகரான கூச்சிங்கில் இருந்து 120 கி.மீ. தொலைவிலும்; சபா மாநிலத் தலைநகரான கோத்தா கினபாலுவில் இருந்து 200 கி.மீ. தொலைவிலும் உள்ளது. இந்த நகரம் சரவாக், சபா மற்றும் புரூணை நிலப் பகுதிகளுக்கு இடையே அமைந்து இருப்பதால் ஒரு பரபரப்பான போக்குவரத்து இடமாக அமைகின்றது..
# இலாவாசு

## பொது

காட்டு மரங்களும் விவசாயமும் தான், இந்த நகரின் முக்கியமான பொருளாதார ஆதாரங்கள். பாகெலாலான் *(Ba'Kelalan)* எனப்படும், இலாவாசு மேட்டு நிலப் பகுதிகளில் ஆப்பிள் சாகுபடி பரிசோதனை செய்யப்படுகிறது. சில இடங்களில் ஆப்பிள் அறுவடை செய்கிறார்கள்.  
பாகெலாலான் பகுதியில் சுற்றுலாத் தொழில் மேம்பாடு செய்யப்படுகிறது. இலாவாசு நகரத்தில் சிறிய மற்றும் நடுத்தர அளவிலான தொழில்களை மேம்படுத்துவதற்கான திட்டங்கள் மாநில அரசாங்கத்திடம் முன்மொழியப்பட்டுள்ளன.  
இலாவாசு சாகுபடி நிலத்தின் பெரும்பகுதிகள்; நெல் வயல்களில் இருந்து செம்பனை தோட்டங்களாக மாற்றப்பட்டு உள்ளன.
# இலாவாசு

## பொது

### குடிவரவுச் சோதனைகள்

இலாவாசு, அதன் புவியியல் அமைப்பின் காரணமாக, சரவாக்கின் மற்ற சாலைத் தொடர்புகளில் இருந்து முற்றாகத் துண்டிக்கப்பட்டு உள்ளது. இருப்பினும் சபா மற்றும் புரூணைக்குச் செல்லும் பிரதான சாலையால் இணைக்கப்பட்டுள்ளது.  
சாலை வழியாக இலாவாசுக்குச் செல்லவும் அல்லது அங்கிருந்து திரும்பி வரவும் குடிவரவுச் சோதனைகளை மேற்கொள்ள வேண்டும். அதே போல அங்கு இருந்து சரவாக்கின் மற்ற பகுதிகளுக்குப் பயணிக்கவும் கடப்பிதழ் தேவை. லாவாசு மாவட்டத்தில் இரண்டு சாலை எல்லைக் கடப்புகள் உள்ளன.
# இலாவாசு

## இலாவாசு வானூர்தி நிலையம்

இலாவாசு நகரில் லாவாசு வானூர்தி நிலையம் உள்ளது. இலாவாசு வாழ் மக்களுக்கு வானூர்திச் சேவை வழங்கப்படுகிறது (**IATA: LWY**). மிரி, பாகெலாலான் மற்றும் கோத்தா கினபாலு, சபா ஆகிய இடங்களுக்குச் செல்ல விமானங்கள் உள்ளன.
# அகர்தலா புத்தகக் கண்காட்சி

**அகர்தலா புத்தகக் கண்காட்சி** (*Agartala Book Fair*) இந்தியாவின் திரிபுரா மாநிலத்தின் தலைநகரமான அகர்தலாவில் ஒவ்வோர் ஆண்டும் பிப்ரவரி மாதத்தில் நடைபெறுகிறது. இக்கண்காட்சி பத்து நாட்களுக்கு மேல் நடைபெறுகிறது. திரிபுரா மட்டுமின்றி புது தில்ல மும்பை , கொல்கத்தா, கவுகாத்தி ஆகிய நகரங்களைச் சேர்ந்த பதிப்பாளர்கள் மற்றும் புத்தக விற்பனையாளர்கள் கண்காட்சியில் கடைகளை அமைக்கின்றனர். பல்வேறு கருப்பொருள்கள், பண்பாட்டு நிகழ்ச்சிகள் மற்றும் கவிஞர்களின் கூட்டங்கள் குறித்த கருத்தரங்குகளும் இங்கு நடத்தப்படுகின்றன.  
திரிபுராவின் கலாச்சார பன்முகத்தன்மை என்ற கருப்பொருளுடன் 2022 ஆம் ஆண்டிற்கான 38 ஆவது புத்தகக் கண்காட்சி 12 நாட்கள் நடைபெற்றது. திரிபுராவில் இருந்து 76 கடைகள், வங்காளத்தில் இருந்து 39 கடைகள், கவுகாத்தியில் இருந்து ஐந்து கடைகள், புது தில்லியில் இருந்து இரண்டு மற்றும் மும்பை மற்றும் அண்டை நாடான வங்காளதேசத்தில் இருந்து தலா ஒன்று என கண்காட்சியில் 124 புத்தகக் கடைகள் அமைக்கப்பட்டன.
# அகர்தலா புத்தகக் கண்காட்சி

## வரலாறு

அகர்தலா புத்தகக் கண்காட்சி 1981 ஆம் ஆண்டு தொடங்கப்பட்டது. இரண்டு ஆண்டுகள் தவிர புத்தகக் கண்காட்சி ஆண்டுதோறும் நடத்தப்படுகிறது. புது தில்லி மற்றும் கொல்கத்தா புத்தகக் கண்காட்சிகளுக்குப் பிறகு, அகர்தலா புத்தகக் கண்காட்சி இந்தியாவில் மிகவும் பிரபலமான புத்தகக் கண்காட்சியாகும்," என்று திரிபுரா பதிப்பாளர் சங்கத்தின் செயலாளர் ரகுநாத் சர்க்கார் கூறுகிறார்.
# பாகெலாலான்

**பாகெலாலான்** (மலாய் மொழி: *Ba'kelalan*; ஆங்கிலம்: *Ba'kelalan*) என்பது மலேசியா, சரவாக் மாநிலத்தில் லிம்பாங் பிரிவு, லாவாஸ் மாவட்டத்தில் உள்ள ஒன்பது கிராமங்களின் குழுமமாகும்.  
இந்தக் கிராமக் குழுமம் மலிகான் பீட பூமியில் *(Maligan Highlands)*; கடல் மட்டத்தில் இருந்து சுமார் 3,000 அடி (910 மீ) உயரத்தில் உள்ளது. இந்தோனேசியா கலிமந்தான் எல்லையில் இருந்து 4 கி.மீ. தொலைவிலும்; சரவாக் லாவாஸ் நகரத்தில் இருந்து 150 கி.மீ. தொலைவிலும் உள்ளது.  
பாகெலாலானில் ஒன்பது கிராமங்கள் உள்ளன. இந்தக் கிராமங்களில் உள்ள மக்கள் அனைவரும் லுன் பாவாங் பழங்குடி இனத்தைச் சேர்ந்தவர்கள்.
# பாகெலாலான்

## பொது

பாகெலாலான் எனும் பெயர் கெலாலான் நதியின் (Kelalan River) பெயரில் இருந்து உருவானது. ’பா’ எனும் முன்சொல் லுன் பவாங் மொழியில் ஈரமான நிலங்கள் என்று பொருள். இரண்டும் சேர்ந்து பாகெலாலான் என்று ஓர் இடத்தின் பெயரானாது.  
குளிர்ந்த மலைக் காலநிலையில், இங்கு ஆப்பிள், மாண்டரின் ஆரஞ்சு போன்ற பழ மரங்கள் வளர்க்கப் படுகின்றன. இங்கு அரிசியும் உற்பத்தி செய்யப்படுகிறது.  
மேலும் மலை உப்பு அருகிலுள்ள மலைகளில் இருந்து கிடைக்கிறது. இந்தப் பகுதியில் வாழும் மக்கள் அனைவரும் கிறிஸ்தவ இனத்தைச் சேர்ந்தவர்கள்.
# பாகெலாலான்

## நிர்வாக அமைப்பு

மலிகான் மலைப் பகுதியில் அமைந்துள்ள பாகெலாலான் ஒன்பது கிராமங்கள்:  
- பூடுக் நூர் - *Buduk Nur*
- லோங் லங்காய் - *Long Langai*
- லோங் லெமுமுட் - *Long Lemumut*
- லோங் ரிட்டான் - *Long Ritan*
- லோங் ருசு - *Long Rusu*
- பா தாவிங் - *Pa Tawing*
- பூடுக் புய் - *Buduk Bui*
- பூடுக் அரு - *Buduk Aru*
- லோங் ரங்காட் - *Long Ranga*  
ஒரு கிராமம் என்பது தனித்தனி வீடுகளின் தொகுப்பாகும். ஒவ்வொரு கிராமத்திற்கும் ஒரு தலைவர் இருக்கிறார். அரசாங்க நியமனத்தால் தலைவர் பதவி உருவாக்கப்படுகிறது. அவருக்கு மாதச் சம்பளம் வழங்கப்படுகிறது.  
ஒரு தலைவர் கிராமத்தின் பொதுவான விவகாரங்களைக் கையாள வேண்டும். மற்றும் ஒன்பது கிராமங்களின் விவகாரங்களை மேற்பார்வையிட ஒரு பிராந்திய தலைவர் அல்லது பெங்குலு உள்ளார். கிராம மக்களின் மேம்பாடு மற்றும் பூர்வீக மக்களின் வழக்குகளைக் கையாள்வது; இவை போன்ற விசயங்களைப் பற்றி விவாதிக்க அவர் வருடத்திற்கு இரண்டு முறை வருவார்.
# பாகெலாலான்

## நிர்வாக அமைப்பு

### பாகெலாலான் வானூர்தி நிலையம்

பாகெலாலானில் ஒரு வானூர்தி நிலையம் உள்ளது. அதன் பெயர் பாகெலாலான் வானூர்தி நிலையம். 19 இருக்கைகள் கொண்ட சிறிய விமானங்கள் பயன்படுத்தப் படுகின்றன.
# இப்பியாசு

**எலிசின் இப்பியாசு** (*Hippias*, கிரேக்கம் ; கிமு 5 ஆம் நூற்றாண்டின் பிற்பகுதி) என்பவர் ஒரு கிரேக்க சோபிஸ்டு ஆவார். இவர் சாக்கிரட்டீசின் சமகாலத்தராவார். பிற்கால சோபிஸ்டுகளின் உறுதியான பண்புகள் கொண்டவராக, அனைத்து விசயங்களையும் அறிந்தவராக இருந்தார். மேலும் இவர் கவிதை, இலக்கணம், வரலாறு, அரசியல், கணிதம் மற்றும் பலவற்றில் விரிவுரையாற்றியுள்ளார். இவரைப் பற்றிய பல செய்திகள் பிளேட்டோவிடமிருந்து கிடைக்கின்றன. இவரை அவரை வீணானவர் என்றும், திமிர்பிடித்தவர் என்றும் வகைப்படுத்துகிறார்.
# இப்பியாசு

## வாழ்க்கை

ஹிப்பியாஸ் கிமு 5 ஆம் நூற்றாண்டின் நடுப்பகுதியில் (கி.மு. 460) கிரேக்கத்தின் எலிசில் பிறந்தார். இவர் புரோட்டோகோராஸ் மற்றும் சாக்கிரடீசின் சமகாலத்தவராவார். இவர் ஹெகேசிடாமஸின் சீடராவார். இவரது திறமை காரணமாக, இவரது சக குடிமக்கள் அரசியல் விசயங்களிலும், எசுபார்த்தாவிற்கான இராஜதந்திர பணியிலும் இவரது சேவைகளைப் பயன்படுத்திக்கொண்டனர். ஆனால் இவர் எல்லா வகையிலும் அந்தக் காலத்தின் மற்ற சோபிஸ்டுகளைப் போலவே செயல்பட்டார்: இவர் கற்பித்தல் மற்றும் பொதுக்கூட்ட உரை நோக்கத்திற்காக கிரேக்கத்தின் பல்வேறு நகரங்கள் மற்றும் மாவட்டங்களுக்குச் சென்றார். பிளேட்டோவின் இரண்டு உரையாடல்களான, *ஹிப்பியாஸ் மேஜர்* மற்றும் *ஹிப்பியாஸ் மைனர்* ஆகியவற்றில் இவரை வீணானவர் என்றும், திமிர் பிடித்தவர் என்றும் சித்தரிக்கின்றன.
# இப்பியாசு

## வேலை

இப்பியாசு மிகவும் விரிந்த அறிவாற்றல் கொண்டவர். மேலும் இவர் சொல்லாட்சி, மெய்யியல், அரசியல் ஆய்வுகளில் தன்னை ஈடுபடுத்திக் கொண்டார். அதேசமயம் இவர் கவிதை, இசை, கணிதம், ஓவியம், சிற்பம் ஆகியவற்றிலும் நன்கு தேர்ச்சி பெற்றிருந்தார். இவர் தன் வாழ்க்கையில், பயன்படுத்திய முத்திரை மோதிரம், மேலங்கி, காலணிகள் போன்ற உடமைகளில் தன் சொந்த கைகளால் உருவாக்காத எதையும் தன் உடலில் அணியவில்லை என்று பெருமையாகப் பேசுவார். ஒலிம்பியானிகோன் *அனாகிராப்* என அழைக்கப்படும் ஒரு தொலைந்து போன படைப்பை இவர் வைத்திருந்தார், அதில் கிமு 776 இல் ஒலிம்பிக் விளையாட்டில் கொரோபசின் வெற்றியைக் ஒலிம்பியாடில் கணக்கிட்டிருந்தது, அது அனைத்து ஓலிம்பிக் வெற்றி குறித்த பிற்காலப் பட்டியல்களுக்கும் அடிப்படையானது. மறுபுறம், இவரது அறிவு பொதுவாக மேலோட்டமாகத் தோன்றும், இவர் எந்தவொரு குறிப்பிட்ட கலை அல்லது அறிவியல் விவரங்களுக்குள் நுழைவதில்லை, மேலும் சில பொதுவான விஷயங்களில் திருப்தி அடைந்தார். இது எதையும் பற்றிய முழுமையான அறிவு இல்லாமல் எல்லாவற்றையும் பேசுவதற்கு அவருக்கு உதவியது. இந்த ஆணவம், அறியாமையுடன் இணைந்து. இதனால் இப்பியாசை பிளேட்டோ கடுமையான விமர்சிக்க காரணமாயிற்று. ஏனெனில் சோபிஸ்ட்டுகள் மிகவும் பரவலாக நற்பெயரைக் கொண்டிருந்தனர். அதனால் உயர் வகுப்பு இளைஞர்களின் கல்வியில் பெரும் தாக்கத்தை அவர்கள் ஏற்படுத்தினார். ஹிப்பியாசால் கண்டுபிடிக்கப்பட்டதாக கூறப்படும் ஒரு கணிதக் கண்டுபிடிப்பு சில சமயங்களில் ஹிப்பியாஸின் குவாட்ராட்ரிக்ஸ் என்று அழைக்கப்படுகிறது.
# அம்ரோகா கொலை வழக்கு

**அம்ரோகா கொலை வழக்கு** (*Amroha murder case*) இந்தியாவிலுள்ள உத்தரபிரதேச மாநிலத்தின் அம்ரோகா நகரைச் சேர்ந்த சப்னம் என்ற பெண் 2008-ஆம் ஆண்டு ஏப்ரல் மாதத்தில் காதலருடன் சேர்ந்து தனது குடும்ப உறுப்பினர்கள் 7 பேரை கொடூரமாக கொலை செய்ததை தொடர்ந்த நடைபெற்ற ஒரு வழக்காகும். ஆறு பேரை மயக்கமூட்டி பின்னர் வெட்டிக் கொன்றார்; ஏழாவது பலியான பத்து மாத குழந்தைக்கு மயக்கமூட்டாமலும் இவர்கள் கொலை செய்தனர். இந்த வழக்கில் சப்னம் மற்றும் சலீம் இருவருக்கும் மாவட்ட நீதிமன்றம் தூக்கு தண்டனை விதித்தது. இந்த தீர்ப்பை அலகாபாத் நீதிமன்றம் 2010-ஆம் ஆண்டும், உச்சநீதிமன்றம் 2015-ஆம் ஆண்டும் உறுதி செய்தன. சப்னம் குடியரசுத் தலைவருக்கு அனுப்பிய கருணை மனுவும் நிராகரிக்கப்பட்டது.
# அம்ரோகா கொலை வழக்கு

## தூக்கு தண்டனை

2021 ஆம் ஆண்டு பிப்ரவரியில் ஊடக அறிக்கைகள் சுதந்திர இந்தியாவில் தூக்கிலிடப்பட்ட முதல் பெண்மணியாக சப்னம் இருப்பார் என்று கூறின. உத்தரபிரதேச ஆளுநரும், குடியரசுத் தலைவரும் சப்னமின் கருணை மனுவை நிராகரித்தனர். சப்னமின் 12 வயது மகன் முகமது தாச்சு, அவரது தண்டனையை ரத்து செய்யுமாறு இந்திய குடியரசுத் தலைவரிடம் கோரிக்கை விடுத்துள்ளார்.
# அம்ரோகா கொலை வழக்கு

## பாதிக்கப்பட்டவர்கள்

| சௌகத் அலி | தந்தை | 55 |
| --- | --- | --- |
| ஆசுமி | தாய் | 50 |
| அனீசு | அண்ணன் | 35 |
| அஞ்சும் | அண்ணி | 25 |
| இரசீத்து | தம்பி | 22 |
| இரபியா | உறவினர் | 14 |
| ஆர்சு | மருமகன் | 10 மாதம் |
# தென்னை மரக் குன்று

**தென்னை மரக் குன்று (*Coconut Tree Hill*)** இலங்கையின் மிரிசா நகரத்தில் இந்தியப் பெருங்கடலை ஒட்டி அமைந்துள்ள ஒரு சிவப்பு களிமண் குன்றாகும். இது இலங்கையில் ஒரு பிரபலமான சுற்றுலாத் தலமாகும், தென்னந்தோப்பு கொண்ட ஒரு கடற்கரையோர மேட்டு நிலப்பகுதியில் அமைந்துள்ளது. தென்னை மர மலை, தனியாருக்குச் சொந்தமான நிலத்தில் அமைந்திருந்தாலும், இலங்கையில் அதிகம் படவரி செய்யப்பட்ட இடங்களில் ஒன்றாகும். 1881 ஆம் ஆண்டில், எர்னசுட்டு ஏக்கல், மிரிசாவை சூரிய மறைவின் போது "சிவப்பு பாறைகளாக" சித்தரித்தார் *, சிலோன் வருகை என்ற* புத்தகத்தில் "அவை நிலக்கரி எரிவது போல் தெரிகிறது. என கூறப்பட்டுள்ளது." சுற்றுலாப் பயணிகளுக்கு சூரிய உதயத்தைக் காணும் இடமாகவும் இந்த குன்று பரிந்துரைக்கப்படுகிறது. வெலிகமை விரிகுடாவின் குறுக்கே வெலிகமைவை ஒட்டிய மிரிசா கடற்கரையில் இந்த குன்று அமைந்துள்ளது. மிரிசா கடற்கரை உலகின் "ரகசிய கடற்கரைகளில்" ஒன்றாக வர்ணிக்கப்படுகிறது.
# தென்னை மரக் குன்று

## 2021 முரண்பாடு

2021 ஆம் ஆண்டில், குன்று அமைந்துள்ள தனியார் நிலத்தின் மீது மலையின் குறுக்கே வேலி அமைத்தது சர்ச்சையை ஏற்படுத்தியது. நகர அபிவிருத்தி அதிகார சபை மற்றும் கரையோரப் பாதுகாப்பு திணைக்களத்தின் முன் அனுமதியின்றி வேலி அமைக்கப்பட்டுள்ளதால், வேலியை இடித்துத் தள்ளுமாறு நில உரிமையாளருக்கு உத்தரவிடப்பட்டது. சமூகவலைத்தளங்களில் ஏற்பட்ட சீற்றத்தின் பின்னர், அப்போதைய பிரதமர் மகிந்த ராசபக்ச நிலைமையை அறிந்து கொண்டார். மலையின் நிலப்பரப்பு சுமார் 400 பேர்ச்சசு நீளம் ஆகும். இதில் 320 பேர்ச்சு நீளம் வேலியை அமைத்த இலங்கையருக்கும் சொந்தமானது. பின்னர், உள்ளூர் மற்றும் வெளிநாட்டு சுற்றுலா பயணிகளுக்காக குன்று மீண்டும் திறக்கப்பட்டது.
# பிரகலாதன் கோபாலன்

**பிரகலாதன் கோபாலன்** (*Prahladan Gopalan*) என்று பிரபலமாக அறியப்படும் புதியபுரயில் கோபாலன் இந்தியாவின் கேரளாவைச் சேர்ந்த இந்திய தேசிய காங்கிரசு அரசியல்வாதியாவார். இரண்டாவது கேரள சட்டமன்றத்தில் மாதாயி சட்டமன்றத் தொகுதியைப் பிரதிநிதித்துவப்படுத்தினார்.
# பிரகலாதன் கோபாலன்

## வாழ்க்கைக் குறிப்பு

மலபார் மாவட்ட பள்ளி ஆசிரியையான ஆர்.குங்கிராமன் மாசுட்டர் மற்றும் பி.மாதவி அம்மா ஆகியோரின் ஐந்து பிள்ளைகளில் ஒருவராக 1922 ஆம் ஆண்டு புதியபுரயில் கோபாலன் பிறந்தார். இவரது தந்தை மகாத்மா காந்தியால் முன்வைக்கப்பட்ட தலித் மேம்பாட்டிற்காக பரவலாக விமர்சிக்கப்பட்ட ஒரு மனிதர் ஆவார். இதனால் சொந்த சமூகத்திடமிருந்தும் இவர் அவமானத்தை ஏற்க வேண்டியிருந்தது.  
கோபாலன் 1969 ஆம் ஆண்டு மே மாதம் 20 அன்று தனது 47 ஆவது வயதில் மலப்புரத்தில் ஒரு சாலை விபத்தில் இறந்தார்.
# பிரகலாதன் கோபாலன்

## தொழில் மற்றும் செயல்பாடு

கோபாலன் தனது தந்தைக்கு எதிராக போராடியதற்காக வீட்டிலிருந்து வெளியேற்றப்பட்டார். பின்னர் பம்பாய்க்கு குடிபெயர்ந்தார். பம்பாயில் இருந்தபோது இந்திய தேசிய காங்கிரசால் ஈர்க்கப்பட்டார். பம்பாய் இளைஞர் காங்கிரசின் பொதுச் செயலாளராக நியமிக்கப்பட்டார். 1940 ஆம் ஆண்டு தனது சொந்த இடத்தில் இளைஞர் காங்கிரசை உருவாக்குவதற்காக வீடு திரும்பினார். பின்னர் வெள்ளையனே வெளியேறு இயக்கம் உட்பட பல சுதந்திரப் போராட்டங்களில் பங்கேற்று சிறையில் அடைக்கப்பட்டார். சிறையில் சுகாதாரமற்ற உணவு வழங்கப்பட்டதற்கு எதிர்ப்பு தெரிவித்து சிறைக்குள் உண்ணாவிரதம் இருந்தார்.  
1960 ஆம் ஆண்டு இரண்டாவது கேரள சட்டமன்றத்திற்கு நடந்த தேர்தலில் கேபிஆர் கோபாலனை 261 வாக்குகள் வித்தியாசத்தில் பிரகலாதன் தோற்கடித்தார். 1965 ஆம் ஆண்டில் மீண்டும் மூன்றாவது கேரள சட்டமன்றத்திற்கு போட்டியிட்டார், ஆனால் கேபிஆர் கோபாலனிடம் தோல்வியடைந்தார். கண்ணூர் மாவட்ட காங்கிரசு கமிட்டி தலைவராகவும் கோபாலன் பணியாற்றினார்.
# பிரகலாதன் கோபாலன்

## சர்ச்சைகள்

1962 ஆம் ஆண்டு செப்டம்பர் 25 ஆம் தேதி பீச்சிக்கு செல்லும் வழியில் பி.டி.சாக்கோ என்ற சட்டமன்ற உறுப்பினரின் அலுவலக வாகனம் விபத்தில் சிக்கியது. வாகனத்தில் பெண் ஒருவர் சென்றதை அப்பகுதி மக்கள் பார்த்ததால் பரபரப்பு ஏற்பட்டது. பிரகலாதன் கோபாலன் 1964 ஜனவரி 30 அன்று தனது கட்சியிலிருந்து சாக்கோவை பதவியை துறக்கச் சொல்லி சட்டசபை முன் உண்ணாவிரதப் போராட்டம் நடத்தினார். இதனால் பிப்ரவரி 16, 1964 அன்று சாக்கோ பதவி விலக வேண்டிய கட்டாயம் ஏற்பட்டது
# எசுக்கிலசு

**எசுக்கிலசு** (*Aeschylus*, அண். 525/524 - அண். கிமு 456/455 ) என்பவர் ஒரு பண்டைய கிரேக்க கவிஞர், நாடக ஆசிரியர் ஆவார். இவர் பெரும்பாலும் துன்பியல் நாடத்தின் தந்தை என்று விவரிக்கப்படுகிறார். இவரது எஞ்சியிருக்கும் நாடகங்களைப் படிப்பதன் மூலம் முந்தைய கிரேக்க துன்பியல் நாடகங்களைப் பற்றிய புரிதல் கிடைக்கிறது. அரிசுடாட்டிலின் கூற்றுப்படி, இவர் நடக அரங்கில் உள்ள கதாபாத்திரங்களின் எண்ணிக்கையை விரிவுபடுத்தினார் மேலும் அந்த பாத்திரங்களுக்குள்ளே சிக்கல்களை உருவாக்கினார்.  
இவர் எழுபது முதல் தொண்ணூறு வரையிலான நாடகங்களை எழுதியதாக அறியப்படுகிறது. அவற்றில் ஏழு மட்டுமே எஞ்சியிருக்கின்றன. அவற்றில் ஒன்றான *பிரோமிதியஸ்* படைப்புரிமை குறித்து நீண்டகால விவாதம் உள்ளது, சில அறிஞர்கள் இது இவரது மகன் யூபோரியனின் படைப்பாக இருக்கலாம் என்று வாதிடுகின்றனர். மற்ற நாடகங்களின் துணுக்குகள் நூல்களில் உள்ள மேற்கோள்களில் தப்பிப்பிழைத்துள்ளன. மேலும் எகிப்திய பாபிரசில் இன்னும் சிலபகுதிகள் தொடர்ந்து கண்டுபிடிக்கப்பட்டன. இந்த துண்டுகள் பெரும்பாலும் எசுக்கிலசுவின் படைப்பு பற்றிய கூடுதல் தகவல்களை அளிக்கின்றன. நாடகங்களை முத்தொகுப்பாக (மூன்று பாகங்களாக) வழங்கிய முதல் நாடக ஆசிரியராக இவர் இருக்கலாம். இவரது *ஒரெஸ்டியா* முத்தொகுப்பு நாடகம் மட்டுமே தற்போதுள்ள பண்டைய எடுத்துகாட்டு. கிரேக்கத்தின் மீதான பாரசீகர்களின் இரண்டாவது படையெடுப்பானது (கிமு 480-479) இவரது நாடகங்களில் குறைந்தது ஒன்றில் தாக்கத்தை ஏற்படுத்தியது. இந்த படைப்பு, *தி பெர்சியன்ஸ்*, சமகால நிகழ்வுகள் தொடர்பான மிக சில செவ்வியல் கிரேக்க துன்பியல் நாடகங்களிலில் தற்போதுள்ள ஒரே ஒரு படைப்பு ஆகும்.
# எசுக்கிலசு

## வாழ்க்கை

கோரே, எசுகிலசின் சொந்த ஊர்]]
எசுக்கிலசு சுமார் கி.மு. 525 இல் ஏதென்சுக்கு வடமேற்கே 27 கிமீ தொலைவில் உள்ள எலியூசிஸ் என்ற சிறிய நகரத்தில் பிறந்தார். இவருடைய குடும்பம் செல்வச் செழிப்பு மிக்கதாக இருந்தது. இவரது தந்தை, யூபோரியன், அட்டிகாவின் பண்டைய பிரபுக்களான யூப்பாட்ரிட்டுகள் வகுப்பைச் சேர்ந்தவராக இருந்தார். ஆனால் இது இவரின் நாடகங்களின் பிரம்மாண்டத்தைக் கொண்டு பழங்காலத்தவர்களால் எண்ணப்பட்ட கற்பனையாக இருக்கலாம்.  
இளம்வயதில் எசுக்கிலசு ஒரு திராட்சைத் தோட்டத்தில் பணிபுரிந்தார். கி.பி. 2 ஆம் நூற்றாண்டின் புவியியலாளர் பௌசானியாசின் கருத்துப்படி, கடவுளான டயோனிசசு தூக்கத்தில் இவரைச் சந்தித்து, துன்பியல் நடகக் கலையின் மீது இவரது கவனத்தை செலுத்தும்படி கட்டளையிட்டார். இவர் உறக்கத்தில் இருந்து எழுந்தவுடன், ஒரு துன்பியலை எழுதத் தொடங்கினார், மேலும் அவரது முதல் நாடக அரங்கேற்றம் கிமு 499 இல் இவரது 26 வயதில் நடந்தது.  
பாரசீகப் போர்கள் எசுக்கிலசுவின் வாழ்க்கையில் பெரும் பங்கு வகித்தன. கிமு 490 இல், மராத்தான் சமரில் பாரசீகத்தின் முதலாம் டேரியசின் படையெடுப்புப் படைக்கு எதிராக ஏதென்சைப் பாதுகாக்க இவரும் இவரது சகோதரர் சினேகிரசும் போரில் கலந்துகொண்டனர். போரில் ஏதெனியர்கள் வெற்றிபெற்றனர். இந்த வெற்றியை கிரேக்கத்தின் நகர அரசுகள் அனைத்தும் கொண்டாடின. பாரசீகக் கப்பல் ஒன்று கரையிலிருந்து பின்வாங்குவதைத் தடுக்க முயன்றபோது சினேஜிரஸ் கொல்லப்பட்டார், அதற்காக அவரது நாட்டு மக்கள் அவரை ஒரு நாயகனாகப் போற்றினர்.  
கிமு 480 இல், எஸ்கிலஸ் தன் தம்பி அமீனியாசுடன் சேர்ந்து, சலாமிஸ் சமரில் செர்க்கசுக்கு எதிராக மீண்டும் போரிட இராணுவ சேவைக்கு அழைக்கப்பட்டார். கிமு 479 இல் பிளாட்டீயா சமரில் எசுக்கிலசு போரிட்டார். கிமு 472 இல் அரங்கேற்றப்பட்டு டியோனிசியாவில் முதல் பரிசை வென்ற இவரது மிகப் பழமையான நாடகமான *தி பெர்சியன்ஸ்* நாடகத்தில் சலாமிஸ் சமர் ஒரு முக்கிய இடத்தைப் பிடித்தது.  
கிமு 470 களில், தீவின் கிழக்குப் பகுதியில் உள்ள ஒரு முக்கிய கிரேக்க நகரமான சிரக்கூசாவின் சர்வாதிகாரியான முதலாம் ஹிரோவின் அழைப்பின்பேரில் எசுக்கிலசு சிசிலிக்கு ஒன்று அல்லது இரண்டு முறை பயணம் மேற்கொண்டார். அந்த பயணங்களில் ஒன்றின் போது (ஹைரோனால் நிறுவப்பட்ட நகரத்தின் நினைவாக) *தி வுமன் ஆஃப் ஏட்னா* நாடகத்தை இவர் எழுதினார். மேலும் இவரது *பெர்சியன்ஸ்* நாடகத்தை மீண்டும் அரங்கேற்றினார். கிமு 473 இல் துன்பியல் நாடகங்களில் இவரது முக்கிய போட்டியாளர்களில் ஒருவரான ஃபிரினிச்சஸ் இறந்த பிறகு, டியோனிசியா விழாவில் நடந்த துன்பியல் நாடகப் போட்டிகளில் ஆண்டுதோறும் பரிசு பெற்றார். ஏறக்குறைய ஒவ்வொரு போட்டியிலும் முதல் பரிசை வென்றார். கிமு 472 இல் *எஸ்கிலஸ்* *பெர்சியன்ஸ்* நடகம் உள்ளிட்ட நாடகங்களை அரங்கேற்றினார். அப்போது நாடகங்களை அரங்கேற்றும் புரவலராக பெரிக்கிளீசு இருந்தார்.
# எசுக்கிலசு

## தனிப்பட்ட வாழ்க்கை

எசுக்கிலசு திருமணம் செய்து கொண்டு யூபோரியன், யூயோன் என்ற இரண்டு மகன்களைப் பெற்றார். அவர்கள் இருவரும் துன்பியல் கவிஞர்கள் ஆனார்கள். கிமு 431 இல் சாஃபக்கிளீசு மற்றும் யூரிபிடிஸ் ஆகிய இருவருக்குமான போட்டியில் யூபோரியன் முதல் பரிசை பெற்றார். எசுக்கிலசுவின் மருமகன், ஃபிலோக்கிள்ஸ் (இவரது சகோதரியின் மகன்), சோபோக்கிள்ஸின் *ஓடிபஸ் ரெக்சுக்கு* எதிரான போட்டியில் முதல் பரிசை வென்றார். எசுக்கிலசுக்கு குறைந்தது சினேகிரஸ், அமீனியாஸ் என்ற இரண்டு சகோதரர்கள் இருந்தனர்.
# எசுக்கிலசு

## இறப்பு

கிமு 458 இல், எசுக்கிலசு கடைசியாக சிசிலிக்குச் சென்று, கெலா நகரத்திற்குச் சென்றார், அங்கு இவர் கிமு 456 அல்லது கிமு 455 இல் இறந்தார். இது குறித்து எழுதிய வலேரியஸ் மாக்சிமஸ், நகருக்கு வெளியே கழுகு வீசிய ஆமையால் இவர் கொல்லப்பட்டதாக எழுதினார் ( எலும்புண்ணிக் கழுகு அல்லது சாம்பல் பாறு போன்றவை ஆமைகளை பிடித்து வானில் பறந்து கடினமான பொருட்களின் மீது போட்டு உடைத்து உண்ணும் ) ஒருகால் கழுகு இவரது தலையை ஒரு பாறையாக தவறாகக் கருதி ஆமையை உடைக்க போட்டிருக்கலாம். ஆனால் இந்தக் கதை செவிவழிக்கதையாக இருக்கலாம். எசுக்கிலசுவின் படைப்புகள் ஏதெனியர்களால் மிகவும் மதிக்கப்பட்டது. இவரது மரணத்திற்குப் பிறகும் இவரது துன்பியல் நாடகங்கள் மட்டுமே அடுத்தடுத்த போட்டிகளில் பரிசீலனைக்கு அனுமதிக்கப்பட்டன. இவரது மகன்கள் யூபோரியன், யூயோன் மற்றும் அவரது மருமகன் பிலோக்லெஸ் ஆகியோரும் நாடக ஆசிரியர்களாக ஆனார்கள்.
# கோபாலபுரம், தஞ்சாவூர்

**கோபாலபுரம்** (*Gopalapuram, Thanjavur*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள ஒரத்தநாடு வட்டத்தில் அமைந்துள்ள உள்ள ஒரு கிராமம் ஆகும். 2001 மக்கள் தொகை கணக்கெடுப்பின்படி, கோபாலபுரத்தில் 33 ஆண்கள் மற்றும் 32 பெண்கள் என மொத்தம் 65 பேர் உள்ளனர். இது 2001 மக்கட்தொகையுடன் ஒப்பிடும் போது 35 பேர் குறைவாகும். பாலின விகிதம் 970 ஆக இருந்தது. எழுத்தறிவு விகிதம் 95.53.
# வெள்ளை வால் நீல ஈப்பிடிப்பான்

**வெள்ளை வால் நீல ஈபிடிப்பான்** (*White-tailed blue flycatcher*)(*எல்மினியா அல்பிகாடா* ) என்பது ஸ்டெனோஸ்டிரிடே குடும்பத்தில் உள்ள ஒரு வகை பறவை சிற்றினமாகும். இது அங்கோலா, புருண்டி, காங்கோ ஜனநாயக குடியரசு, மலாவி, மொசாம்பிக், உருவாண்டா, தன்சானியா, உகாண்டா மற்றும் சாம்பியா ஆகிய நாடுகளில் காணப்படுகிறது.  
இதன் இயற் வாழிடங்கள் மிதவெப்பமண்டல அல்லது வெப்பமண்டல உலர் காடுகள், மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் உலர் புன்னிலம் ஆகும்.
# மிரி பிரிவு

**மிரி பிரிவு** (மலாய் மொழி: *Bahagian Miri*; ஆங்கிலம்: *Miri Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். காப்பிட் பிரிவுக்குப் பிறகு, மாநிலத்தில் இரண்டாவது பெரிய பிரிவு. இந்த பிரிவின் தலைநகர் மிரி நகரம்.  
மிரி நகரமும் மிரி பிரிவும் வளர்ச்சி அடைவதற்கு முக்கியக் காரணம் அங்கு தோண்டப்பட்ட எண்ணெய்க் கிணறுகள் தான். மிரி நகரம் நிறுவப் படுவதற்கு முன்பு, சரவாக் மாநிலத்தின் வடக்குப் பகுதியின் நிர்வாக மையமாக மருடி *(Marudi)* நகரம் இருந்தது. பெட்ரோலியத் தொழில் காரணமாக, அதிக அளவில் வெளிநாட்டுத் தொழிலாளர்களும் உள்ளனர்.
# மிரி பிரிவு

## பொது

இனக்குழுக்களின் அடிப்படையில் மிரி பிரிவில் அதிகமாக வாழும் மக்கள் இனவாரியாக:  
- இபான்
- சீனர்கள்
- மலாய்க்காரர்
- புரூணை மலாய்க்காரர்
- கெடாயான்
- மெலனாவ்
- காயான்
- கென்னியா
- லுன் பாவாங்
- கெலாபிட்
# மிரி பிரிவு

## பொது

### மிரி பிரிவு மாவட்டங்கள்

மிரி பிரிவில் உள்ள மாவட்டங்கள்:  
- மிரி மாவட்டம் (*Miri District*)
- மருடி மாவட்டம் (*Marudi District*)
- தெலாங்கு ஊசான் மாவட்டம் (*Telang Usan District*)
# மிரி பிரிவு

## வரலாறு

1910-ஆம் ஆண்டில், ராயல் டச்சு செல் *(Royal Dutch Shell)* எனும் நிறுவனத்தின் மூலமாக முதல் எண்ணெய்க் கிணறு மிரியில் தோண்டப்பட்டது. அதன் பின்னர்தான் மிரி எனும் நகரமே வெளிச்சத்திற்கு வந்தது.  
மிரியில் எண்ணெய் வயல் கண்டுபிடிக்கப்பட்டது, மிரி நகரத்தின் விரைவான வளர்ச்சிக்கு பெரிய அளவில் வழிவகுத்தது. அதன் விளைவாக 1929-ஆம் ஆண்டில் சரவாக் மாநிலத்தின் வடக்குப் பகுதியின் நிர்வாக மையமாகவும் மாறியது.
# மிரி பிரிவு

## பொது

2005-ஆம் ஆண்டில், மிரி பிரிவில் உள்ள மிரி நகரம், மலேசியாவின் அதிகாரப்பூர்வ மாநகரத் தகுதியைப் பெற்றது. மலேசியாவில் மாநகர்த் தகுதியைப் பெற்ற 10-ஆவது நகரமாக விளங்குகிறது. அத்துவடன் மிரி பிரிவு பல வரலாற்றுத் தடங்களைக் கொன்டு உள்ளது.  
- முலு மலை தேசியப் பூங்கா *(Gunung Mulu National Park);*
- லோகான் பூனுட் தேசியப் பூங்கா *(Loagan Bunut National Park);*
- லாம்பிர் இல்ஸ் தேசியப் பூங்கா *(Lambir Hills National Park),*
- நியா தேசிய பூங்கா *(Niah National Park)*
- மிரி-சிபுட்டி பவளப்பாறை தேசியப் பூங்கா *(Miri-Sibuti Coral Reef National Park)*  
ஆகியவற்றின் முக்கிய சுற்றுலா இடங்களின் நுழைவாயிலாகவும் மிரி விளங்குகிறது.
# வெட்டர் மாங்குயில்

**வெட்டர் மாங்குயில்** (*Wetar oriole*)(*ஓரியோலசு பின்சி*) என்பது ஓரியோலிடே குடும்பத்தில் உள்ள ஒரு பறவைச் சிற்றினமாகும். இது சிற சுண்டாத் தீவுகலைச் சார்ந்தது. இது வெட்டர் மற்றும் அட்டாரோ தீவுகளில் காணப்படுகிறது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# வெட்டர் மாங்குயில்

## வகைப்பாட்டியல்

வெட்டர் மாங்குயில் முதலில் ஒரு தனிச் சிற்றினமாக விவரிக்கப்பட்ட ஆனால் பின்னர் ஒரு துணையினமாக மறுவகைப்படுத்தப்பட்டது. இருப்பினும், உலகப் பறவைகள் பட்டியலில் மிக சமீபத்திய திருத்தங்கள் மூலம் இது ஒரு தனித்துவமான சிற்றினமாகக் கண்டறியப்பட்டுள்ளது. இந்த சிற்றினமும் திமோர் மாங்குயிலும் முன்பு **ஆலிவ்-பழுப்பு மாங்குயில்** என ஒன்றாக வகைப்படுத்தப்பட்டது.
# அந்தநல்லூர்

**அந்தநல்லூர்** (*Andanallur*) என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள திருவரங்கம் வட்டத்தில் உள்ள ஒரு கிராமம் ஆகும்.
# அந்தநல்லூர்

## மக்கள்தொகை

2011 மக்கள் தொகை கணக்கெடுப்பின்படி, அந்தநல்லூரில் 2,743 ஆண்கள் மற்றும் 2,180 பெண்கள் என 4,923 மக்கள் வசிக்கின்றனர். பாலின விகிதம் 795 ஆகும். இது 2001 மக்கட்தொகையினை விட 383 அதிகமாகும்.
# 44 ஆவது சதுரங்க ஒலிம்பியாடுக்கான இந்திய அணி

**44 ஆவது சதுரங்க ஒலிம்பியாடுக்கான இந்திய அணி** (*Indian Squad for 44th Chess Olympiad*) இந்தியாவின் அகில இந்திய சதுரங்க கூட்டமைப்பால் அறிவிக்கப்பட்டது. போட்டியை நடத்தும் நாடு என்பதால் இந்தியா முதன்முறையாக திறந்த பிரிவு மற்றும் பெண்கள் பிரிவு என இரண்டு பிரிவுகளிலும் தலா இரண்டு அணிகளை களமிறக்குவதற்கு தகுதி பெற்றுள்ளது. சென்னையை அடுத்த மாமல்லபுரத்தில் இப்போட்டி நடைபெற உள்ளது.  
சதுரங்க ஒலிம்பியாடு 1927- ஆம் ஆண்டு பன்னாட்டு சதுரங்க கூட்டமைப்பினால் தொடங்கப்பட்டு, இரண்டு ஆண்டுகளுக்கு ஒருமுறை நடத்தப்பட்டு வருகிறது. 2022 ஆம் ஆண்டிற்கான பன்னாட்டு சதுரங்கக் கூட்டமைப்பின் 44 ஆவது சதுரங்க ஒலிம்பியாடு போட்டி முதன்முறையாக இந்தியாவின் தமிழ்நாடு மாநிலத்தின் தலைநகரம் சென்னையில் நடைபெறுகிறது. சுமார் 186 நாடுகளைச் சேர்ந்த பல கிராண்டுமாசுட்டர்கள் உட்பட 2000 போட்டியாளர்கள் இப்போட்டியில் கலந்து கொள்ளவுள்ளனர். 44-ஆவது சதுரங்க ஒலிம்பியாடு போட்டிகள் 28-7-2022 முதல் 10-8-2022 வரை நடைபெறும் என திட்டமிடப்பட்டுள்ளது. இப்போட்டி தமிழ்நாட்டில் நடத்தப்படுவதன் வாயிலாக, மாநிலத்தின் பண்பாடு, பாரம்பரியம், விருந்தோம்பல், சுற்றுலா மற்றும் பல சிறப்பம்சங்கள் உலக அளவில் பேசுபொருளாகும் என்றும் எதிர்ப்பார்க்கப்படுகிறது. முன்னதாக கொரோனா காரணமாக 2021-ஆம் ஆண்டு இணைய வழியில் நடந்த 43 ஆவது சதுரங்க ஒலிம்பியாடு போட்டியில் இந்தியாவும்-உருசியாவும் கோப்பையை பகிர்ந்து கொண்டன.
# 44 ஆவது சதுரங்க ஒலிம்பியாடுக்கான இந்திய அணி

## இந்திய அணி

### முதல் அணி

2020 சதுரங்க ஒலிம்பியாடு போட்டியில் இந்தியாவை தங்கப் பதக்கத்திற்கு அழைத்துச் சென்ற விதித் சந்தோசு குச்ராத்தி, பலமுறை சதுரங்கப் போட்டியில் இந்தியாவைப் பிரதிநிதித்துவப்படுத்திய பெண்டலா அரிகிருட்டிணன், சென்னையைச் சேர்ந்த கிருட்டிணன் சசிகிரண் 19 வயதான அர்ச்சூன் எரிகாய்சி மற்றும் எசு.எல்.நாராயணன் ஆகியோருடன் இணைந்து திறந்த பிரிவில் இந்தியாவின் முதல் அணியில் இடம் பெற்றுள்ளனர்.  
| 1 | விதித் சந்தோசு குச்ராத்தி | 2723 |
| --- | --- | --- |
| 2 | பெண்டலா அரிகிருட்டிணன் | 2705 |
| 3 | அர்ச்சூன் எரிகாய்சி | 2675 |
| 4 | எசு. எல். நாராயணன் | 2662 |
| 5 | கிருட்டிணன் சசிகிரண் | 2651 |
# 44 ஆவது சதுரங்க ஒலிம்பியாடுக்கான இந்திய அணி

## இந்திய அணி

### இரண்டாவது அணி

இரண்டாவது அணியில் ர. பிரக்ஞானந்தா, நிகால் சரின், டி குகேசு மற்றும் இரவுனக் சத்வானி, பி. அதிபன் உள்ளிட்ட இளம் சதுரங்க வீரர்கள் இடம்பெற்றுள்ளனர்.
| 1 | டி குகேசு | 2659 |
| --- | --- | --- |
| 2 | நிகால் சரின் | 2646 |
| 3 | ர. பிரக்ஞானந்தா | 2642 |
| 4 | இரவுனக் சத்வானி | 2619 |
| 5 | பி. அதிபன் | 2616 |
# 44 ஆவது சதுரங்க ஒலிம்பியாடுக்கான இந்திய அணி

## பெண்கள் அணி

### முதல் அணி

இந்திய மகளிர் அணியில் கோனேரு அம்பி, உலகின் 10 ஆவது இடத்தில் உள்ள அரிகா துரோணவள்ளி, தானியா சாச்தேவு, வைசாலி இரமேசுபாபு மற்றும் பக்தி குல்கர்ணி ஆகியோர் முதல் அணியில் இடம்பெற்றுள்ளனர்.
| 1 | கோனேரு அம்பி | 2586 |
| --- | --- | --- |
| 2 | அரிகா துரோணவள்ளி | 2517 |
| 3 | வைசாலி இரமேசுபாபு | 2403 |
| 4 | தானியா சாச்தேவு | 2399 |
| 5 | பக்தி குல்கர்ணி | 2370 |
# 44 ஆவது சதுரங்க ஒலிம்பியாடுக்கான இந்திய அணி

## பெண்கள் அணி

### இரண்டாவது அணி

பெண்கள் பிரிவின் இரண்டாவது அணியில் சௌமியா சுவாமிநாதன், மேரி ஆன் கோமசு மற்றும் பத்மினி ரௌட் வந்திகா அகர்வால் மற்றும் திவ்யா தேசுமுக் ஆகியோரும் இடம் பெற்றுள்ளனர்.  
| 1 | வந்திகா அகர்வால் | 2371 |
| --- | --- | --- |
| 2 | சௌமியா சுவாமிநாதன் | 2358 |
| 3 | மேரி ஆன் கோமசு | 2349 |
| 4 | பத்மினி ரௌட் | 2348 |
| 5 | திவ்யா தேசுமுக் | 2317 |  
இந்திய அணி இளைஞர்கள் மற்றும் அனுபவத்தின் கலவையாக உள்ளது. ஒலிம்பியாடில் இரண்டு அணிகளை களமிறக்கும் வாய்ப்பு பல இளம் இந்தியத் திறமையாளர்களுக்கு தங்கள் ஆட்டத்தை மிகப்பெரிய கட்டத்தில் வெளிப்படுத்துவதற்கான கதவைத் திறக்கிறது. அணிகள் வலுவாகவும், அனுபவம் மற்றும் இளம் திறமையாளர்களின் நல்ல கலவையாகவும் இருக்கின்றன என்று அனைத்திந்திய சதுரங்கக் கூட்டமைப்பின் செயலர் பாரத் சிங் சவுகான் கூறியுள்ளார்.
# கோவர்தன மலை

கோவர்தன மலையை தூக்கும் காட்சி]]
அர்ப்பணிக்கப்பட்ட கோயில்]]  
**கோவர்தன மலை** (**Govardhan Hill**) இந்தியாவின் உத்தரப் பிரதேசம் மாநிலம், மதுரா மாவட்டத்தில் அமைந்த 8 கிலோ மீட்டர் நீளமும், 100 அடி உயரமும் கொண்ட மலை ஆகும். இளவயதில் கிருஷ்ணர், இந்திரனின் கோபத்தால் பொழியப்பட்ட பெருமழையிலிருந்து யாதவ மக்களையும், ஆவினங்களையும் காக்க, இம்மலை குன்றை குடை போன்று தூக்கிப் பிடித்ததால், கிருஷ்ணருக்கு கோவர்தனன் எனப்பெயராயிற்று.கோவர்தன மலை மதுரா நகரத்திலிருந்து 27 கிலோ மீட்டர் தொலைவிலும், பிருந்தாவனத்திலிருந்து 21 கிலோ மீட்டர் தொலைவிலும் உள்ளது. கோவர்தன மலையில் கிருஷ்ணரின் கோயில் உள்ளது.கிருஷ்ண பக்தர்கள் இம்மலையை வலம் வருவர்.
# வெதரம்பட்டி புதிர்நிலை

**வெதரம்பட்டி புதிர்நிலை** என்பது தமிழ்நாட்டின் தருமபுரி மாவட்டம், அரூர் வட்டம், வெதரம்பட்டி கிராமத்தில் அமைந்துள்ள புதிர்நிலை ஆகும். இது 1,600 சதுர அடி பரப்பளவில், உலகத்திலேயே பரப்பளவில் மிகவும் பெரிய புதிர்நிலையாக உள்ளது.
இந்தியாவிலேயே அளவில் பெரியது என்று கருதப்படும் வெதரம்பட்டி புதிர்நிலையை, 2014-ஆம் ஆண்டில், தொல்லியலாளரான சுகவன முருகன் கண்டறிந்தார்.
ஏழு சுற்றுகள் கொண்ட இந்தப் புதிர்நிலையை இந்தக் கிராமத்து மக்கள் அழியாமல் பாதுகாத்து வருகிறார்கள். ஏழுசுற்று பிள்ளையார் கோவில் என்று பெயரிட்டு வழிபாடு நடத்தி வருகிறார்கள். ஆண்டுதோறும் தை மாதம் தைப்பொங்கல் பண்டிகைக்கு அடுத்தநாள், வெதரம்பட்டி கிராம மக்கள் இந்தப் புதிர்நிலையில் ஒன்றுகூடி பொங்கல் வைத்து, இங்கு அமைந்துள்ள கற்சிலைகளுக்கு படையலிட்டு வழிபாடு நடத்துகிறார்கள். Maze என்ற சொல்லுக்கு மிகு சிக்கல் வழி; புதிர்பாதை என்று விக்சனரி பொருள் தருகிறது. இத்தகைய கட்டமைப்புகளை தமிழில் "புதிர்நிலை" என்று அழைக்கிறார்கள்.
# வெதரம்பட்டி புதிர்நிலை

## ஓரொழுங்குப் பாதை மற்றும் பல்லொழுங்குப் பாதை

Labyrinth மற்றும் Maze ஆகிய இரண்டு சொற்களுக்கும் என்ன வேறுபாடு? Labyrinth-இல் அதன் மையத்திற்கு இட்டுச் செல்ல ஒரே தொடர்ச்சியான பாதை காணப்படும். ஒரே நுழைவு வழி மட்டும் கொண்டது. உள்ளே நுழைந்து தெளிவாக பாதையைக் கடைப்பிடித்து முன்னேறிச் சென்றால் மையத்தை அடைய முடியும். மையத்திலிருந்து இதே வழியாகத்தான் நுழை வாயிலுக்குத் திரும்ப இயலும்.
# வெதரம்பட்டி புதிர்நிலை

## புதிர்நிலை வடிவங்கள்

பல்வேறு வடிவங்களுடன் புதிர்நிலைகள் கண்டறியப்பட்டுள்ளன. வட்ட வடிவப் புதிர்நிலைகள், சுருள் வடிவப் புதிர்நிலைகள், நீள்வட்டப் புதிர்நிலைகள், சதுர வடிவப் புதிர்நிலைகள், செவ்வக வடிவப் புதிர்நிலைகள், முக்கோண வடிவப் புதிர்நிலைகள் ஆகிய புதிர்நிலைகள் காணக்கிடைக்கின்றன. வட்டப் புதிர்நிலைகள் சுமார் 5000 ஆண்டுகள் தொன்மை மிக்கவை என்று கருதப்படுகிறது.
# வெதரம்பட்டி புதிர்நிலை

## வெதரம்பட்டி புதிர்நிலையின் சிறப்பு

வெதரம்பட்டி புதிர்நிலை எழுசுற்றுக்கள் கொண்ட சதுர வடிவப் புதிர்நிலையாகும். இதனை ஏழு சுற்றுக் கோட்டை என்று உள்ளூர் மக்கள் பெயரிட்டு அழைக்கிறார்கள். ‘மன்னனால் சிறைபிடிக்கப்பட்ட கணவனை உயிருடன் மீட்ட மனைவியின் கதை’ என்று உள்ளூர் மக்கள் ஒரு தொன்மக் கதையையும் இந்தப் புதிர்நிலையுடன் தொடர்புபடுத்துகிறார்கள்.
இந்த Labyrinth வகை ஓரொழுங்குப் புதிர்நிலை பாதைகளின் வடிவமைப்பு தனித்துவமானது. இதன் உள்ளே நுழைவதற்கான வாயில் கிழக்கு திசையில் அமைக்கப்பட்டுள்ளது. பல தொன்மையான மரபுகளில் (several ancient cultures) புதிர்நிலை கருவுறுதல் தொடர்புடைய குறியீடாகத் (Fertility symbol) திகழ்ந்துள்ளது. இங்கு மேற்கொள்ளும் முயற்சிகளை ஒரு ஆழ்நிலை தியானத்துடன் ஒப்பிடுகிறார்கள். மனதில் ஒரு வேண்டுதலுடன் இதில் நுழைந்து, சரியான பாதையைத் தேர்ந்தெடுத்து நடந்து சென்று மையத்தை அடைந்துவிட்டால் வேண்டுதல் நிறைவேறும் என்பது புதிய கற்காலம் முதற்கொண்டு மக்களிடையே நிலவிவரும் நம்பிக்கை ஆகும். குழந்தைப்பேறு வேண்டியோ அல்லது வேறு காரணங்களுக்காகவோ, இங்கு மக்கள் மையத்தை நோக்கி நடப்பதுண்டு.
# முக்கா பிரிவு

**முக்கா பிரிவு** (மலாய் மொழி: *Bahagian Mukah*; ஆங்கிலம்: *Mukah Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 2002 மார்ச் 1-ஆம் தேதி நிறுவப்பட்டது. இதன் மொத்த பரப்பளவு 6,997.61 சதுர கி.மீ.  
முக்கா பிரிவின் ஐந்து நிர்வாக மாவட்டங்களின் மொத்த மக்கள் தொகை 110,543 ஆகும். இந்தப் பிரிவின் மக்கள்தொகை கலாசார அடிப்படையில் கலந்து உள்ளது. பெரும்பாலும் மெலனாவ், மலாய்க்காரர், இபான் மற்றும் சீனர்கள் அதிகமாகக் காணப் படுகின்றனர்.
# முக்கா பிரிவு

## பொது

### முக்கா பிரிவு மாவட்டங்கள்

முக்கா பிரிவில் உள்ள மாவட்டங்கள்:  
- முக்கா மாவட்டம் (*Mukah District*)
- தலாத்து மாவட்டம் (*Dalat District*)
- தாரோ மாவட்டம் (*Daro District*)
- மாத்து மாவட்டம்
- தஞ்சோங் மானிஸ் மாவட்டம்
- பாலிங்கியான் துணை மாவட்டம் (*Balingian Sub District*)
- ஓயா இகான் துணை மாவட்டம் (*Oya Igan Sub District*)  
கோலா பலிங்கியான் *(Kuala Balingian)*; பாலிங்கியான்; முக்கா; தலாத்; ஓயா; இகான்; மாத்து; தாரோ ஆகிய நகரங்களை இணைக்கும் ஒரு கடற்கரை சாலை ரிங்கிட் 48 மில்லியன் செலவில் அண்மையில் உருவாக்கப்பட்டு உள்ளது.  
2005-ஆம் ஆண்டில் பத்தாங் முக்காவின் மீது 170 மீட்டர் இரட்டை வளைவு தொங்கு பாலம் பொதுமக்களுக்கு திறக்கப்பட்டது.  
முக்கா பிரிவின் முக்கியத் தொழில், வேளாண்மைப் பொருட்கள்; செம்பனை, சவ்வரிசி, நெல், அன்னாசி மற்றும் மீன் வளர்ப்பு.
# முக்கா பிரிவு

## மக்கள்தொகை

2010-ஆம் ஆண்டு நிலவரப்படி, முக்கா பிரிவில் மெலனாவ் மக்களே மிகப்பெரிய இனக்குழுவாகும். மக்கள் தொகையில் பாதிக்கும் மேற்பட்டவர்கள் தங்களை மெலனாவ் என்று அடையாளப் படுத்திக் கொள்கின்றனர்.[10] இபான் மக்கள் 18.6%. இரண்டாவது பெரிய இனக்குழு.
|titlebar=#ddd
|left1=இனம்
|right1=விழுக்காடு
|float=
|bars=  
}}
# கே. சுதாகர்

**கேசவ ரெட்டி சுதாகர்** (*K. Sudhakar*) என்பவர் இந்திய அரசியல்வாதி மற்றும் கருநாடக சட்டப்பேரவை உறுப்பினர் ஆவார். சுதாகர் 6 பிப்ரவரி 2020 முதல் கர்நாடகாவின் மருத்துவக் கல்வி மற்றும் சுகாதார அமைச்சராகப் பணியாற்றுகிறார். இவர் இந்தியத் தேசிய காங்கிரசின் சார்பில் 2018 ஆம் ஆண்டு நடைபெற்ற கர்நாடக சட்டமன்றத் தேர்தலில் சிக்கபல்லப்பூரிலிருந்து கர்நாடக சட்டமன்றத்திற்குத் தேர்ந்தெடுக்கப்பட்டார். பின்னர் பாரதிய ஜனதா கட்சியின் உறுப்பினராக 2019-ல் மீண்டும் சட்டப்பேரவைக்குத் தேர்ந்தெடுக்கப்பட்டார்.  
நான்காவது பி. எஸ். எடியூரப்பா அமைச்சரவையில் அமைச்சர்களில் இளையவர் ஆவார். இவர் மீண்டும் சுகாதாரம் மற்றும் குடும்ப நலத்துறையில் மருத்துவக் கல்வி அமைச்சராகப் பணியாற்றினார்.  
கர்நாடகாவில் கோவிட்-19 தொற்றுநோய் பரவிய காலத்தில், இவர் முதல்வர் பி. எஸ். எடியூரப்பா மற்றும் சுகாதாரம் மற்றும் குடும்ப நலத்துறை அமைச்சர் ஸ்ரீராமுலு மற்றும் சிலருடன் கர்நாடகாவிற்கான கோவிட்-19 குழுவில் இடம்பெற்றிருந்தார். இவர் முக்கிய கொள்கை உருவாக்கம் மற்றும் தொற்றுநோய்க்கான விரைவான நடவடிக்கையில் முக்கிய பங்கேற்பாளராக இருந்தார்.
# கே. சுதாகர்

## சர்ச்சைகள்

### கமலா செயல்திட்டம்

கமலா செயல்திட்டம் என்பது 2008ஆம் ஆண்டில் உருவாக்கப்பட்ட திட்டமாகும். முன்னாள் அமைச்சர் ஜி. ஜனார்த்தன ரெட்டி, கட்சித் தாவல் தடைச் சட்டத்தைத் தவிர்த்து, சட்டமன்ற உறுப்பினர்களிடமிருந்து ஆதரவைப் பெறுவதற்கான செயல்படுத்திய நடைமுறை இதுவாகும். கமலா செயல் திட்டத்தில் 2019ஆம் ஆண்டில் எச்.டி.குமாரசாமி தலைமையிலான இந்திய தேசிய காங்கிரசு மற்றும் ஜனதா தளம் (மதச்சார்பற்ற) கூட்டணி அரசாங்கம் வீழ்ச்சியடையக் காரணமான சட்டப்பேரவை உறுப்பினர்களில் இவரும் ஒருவர்.
# காஞ்சியூர்

**காஞ்சூர்** அல்லது **காஞ்சியூர்** என்பது இந்தியாவின் தமிழ்நாடு மாநிலத்தில் விழுப்புரம் மாவட்டத்தில் உள்ள செஞ்சி தாலுகாவில் உள்ள ஒரு குக்கிராமம் ஆகும். இவ்வூரில் வசிக்கும் மக்களின் முக்கியத் தொழில் விவசாயம் ஆகும். 2011-ஆம் ஆண்டில் இவ்வூரின் மக்கள்தொகை 400 பேர் ஆகும்.
# காஞ்சியூர்

## அமைவிடம்

காஞ்சியூர் விழுப்புரத்திலிருந்து வடமேற்கே 37 கி.மீ. (23 மைல்) தொலைவிலும், திருவண்ணாமலைக்கு தென்கிழக்கே 20 கி.மீ. (12 மைல்) தொலைவிலும், செஞ்சிக்கு தென்மேற்கில் 23 கி.மீ தொலைவிலும், அமைந்துள்ளது.. தமிழ்நாட்டின் பிற பாறை ஓவிய தளங்களான கீழ்வாளை மற்றும் செத்தவரை இவ்வூரிலிருந்து முறையே 19 கி.மீ. மற்றும் 3 கி.மீ. தொலைவில் அமைந்துள்ளன  
திருவண்ணாமலை பேருந்து நிலையத்தில் இருந்து புறப்படும் (தடம் எண்: 23) நகரப் பேருந்துகள் நீலந்தாங்கல் வரை செல்லும். நீலந்தாங்கலில் இருந்து காஞ்சியூர் குன்று அரை கி.மீ. தொலைவில் அமைந்துள்ளது. ஆவூரில் இருந்து நீலந்தாங்கல் செல்ல இரண்டு மணி நேரத்திற்கு ஒருமுறை சிற்றுந்துகள் உள்ளன.
# காஞ்சியூர்

## கிராமத்தைப் பற்றி

காஞ்சியூர் 3000 ஆண்டு பாரம்பரியம் கொண்டது. இவ்வூரில், கிமு 10 ஆம் நூற்றாண்டைச் சேர்ந்த பாறை ஓவியங்கள், கிபி 10 ஆம் நூற்றாண்டைச் சேர்ந்த சமணக் குகை, மற்றும் கற்படுக்கைகள் கொண்ட குன்று இருப்பதால், இதன் வரலாற்று முக்கியத்துவம் நிரூபிக்கப்பட்டுள்ளது. காஞ்சியூர் மலைக்கு அருகில் உள்ள மாதம்பூண்டி என்ற கிராமத்தில் சில தமிழ் சமணர்கள் இன்றும் வாழ்ந்து வருகின்றனர்.
# காஞ்சியூர்

## சமணக் குகை மற்றும் கற்படுக்கைகள்

காஞ்சியூர் குன்று சுமார் 400 அடி உயரம் கொண்டது. மலையின் உச்சியில், தரையில் 10 கற்படுக்கைகளைக் கொண்ட ஒரு குகை அமைந்துள்ளது. படுக்கைகளுக்கு அருகில் ஒரு கல் இருக்கையும் அமைந்துள்ளது. அனைத்து கற்படுக்கைகளிலும் செதுக்கப்பட்ட தலையணைகள் உள்ளன. 10 கற்படுக்கைகளில், சோழபாண்டியபுரத்தின் ஆண்டிமலை மலையில் உள்ளதைப் போலவே நான்கு கல் படுக்கைகளின் தலையணைகள் அரை வட்ட வடிவில் செதுக்கப்பட்டுள்ளன (படத் தொகுப்பைப் பார்க்கவும்). மலைக்கு அருகில், கிபி 1 அல்லது 2 ஆம் நூற்றாண்டுகளைச் சேர்ந்த உடைந்த பானைகளின் துண்டுகள் அதிக அளவில் கண்டறியப்பட்டன.
# காஞ்சியூர்

## பாறை ஓவியங்கள்

உலகளவில், பாறை ஓவியக் கலை, இவை குறித்த விளக்கங்கள், மற்றும் ஆய்வுகள் தொல்லியல் துறையில் எழுச்சி பெற்றள்ளது. தொல்லியலாளர்கள், இந்த ஓவியங்களைத் தீட்டிய மக்களின் கலைத்திறனை மட்டுமின்றி, இவர்களின் நம்பிக்கைகள் மற்றும் இவர்களின் அன்றாட செயல்பாடுகளையும் குறிப்பிடுகின்றனர். பாறை உறைவிடங்களில் உள்ள ஓவியங்கள் பெரும்பாலும் வேட்டையாடும் காட்சிகள் மற்றும் தொடர்புடைய மனித செயல்பாடுகள் குறித்து சித்தரிக்கின்றன.  
இங்கு காணப்படும் பாறை ஓவியங்கள் முக்கியமாக வெண்சாந்து நிறத்தில் வரையப்பட்ட குறியீடுகளைக் கொண்டுள்ளது. எனவே வரலாற்றுக்கு முந்தைய காலத்தைச் சேர்ந்த மக்கள் இந்தக் குறியீடுகளை வரைவதற்கு சுண்ணாம்பைப் (கால்சியத்தைப்) பயன்படுத்தியிருக்கலாம். இங்கு வரையப்பட்டிருக்கும் இந்த குறியீடுகள் சிந்து சமவெளி நாகரிகத்தில் காணப்படுவதை ஒத்து உள்ளன.
# காஞ்சியூர்

## மேலும் பார்க்கவும்

- தமிழ்நாட்டில் சமணம்
# தமிழ்விடு தூது

**தமிழ்விடு தூது** என்பது கலிவெண்பா வடிவில் எழுதப்பட்ட ஒரு தூது வகைத் தமிழ்ச் சிற்றிலக்கியம் ஆகும். இது மதுரையில் கோவில்கொண்டிருக்கும் சொக்கநாதர் மீது காதல் கொண்ட பெண் ஒருத்தி, தன் காதலைக் கூறிவருமாறு தமிழ் மொழியைத் தூதுவிடுவதாக அமைந்துள்ளது. இந்நூல் 268 கண்ணிகளைக் கொண்டுள்ளது. இந்த நூலை இயற்றிய ஆசிரியரின் பெயர் தெரியவில்லை. இதனை முதன் முதலில் 1930 இல் உ. வே. சாமிநாதையர் பதிப்பித்தார்.
# வீரபாண்டி, கோயம்புத்தூர்

**வீரபாண்டி பேரூராட்சி எண் 4**, தமிழ்நாட்டின் கோயம்புத்தூர் மாவட்டம், கோவை வடக்கு வட்டத்தில் அமைந்த தேர்வுநிலை பேரூராட்சி ஆகும். 15 வார்டுகளும், 145 தெருக்களும் கொண்ட இப்பேரூராட்சி கோயம்புத்தூர் நகரத்திலிருந்து 20 கிலோ மீட்டர் தொலைவில் உள்ளது. இதன் அஞ்சல் சுட்டு எண் 641019 ஆகும்.
# வீரபாண்டி, கோயம்புத்தூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 4,740 குடும்பங்களைக் கொண்ட வீரபாண்டி பேரூராட்சியின் மொத்த மக்கள் தொகை 16,953 ஆகும். மக்கள் தொகையில் ஆண்கள் 8,475 மற்றும் பெண்கள் 8,478 உள்ளனர். பாலின விகிதம் 1000 ஆண்களுக்கு பெண்கள் 1,000 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை ஆகும். சராசரி எழுத்தறிவு 84.8% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,732 மற்றும் 36 ஆகவுள்ளனர். இதன் மக்கள் தொகையில் இந்துக்கள் 89.63%, கிறித்துவர்கள் 8.82%, இசுலாமியர் 1.38% மற்றும் பிறர் 0.44% ஆக உள்ளனர்.
# திவ்யா தேசுமுக்

**திவ்யா தேசுமுக்** (*Divya Deshmukh*) இந்தியாவின் மகாராட்டிர மாநிலத்தைச் சேர்ந்த ஒரு சதுரங்க வீராங்கனையாவார். 2005 ஆம் ஆண்டு திசம்பர் மாதம் 9 ஆம் தேதியன்று இவர் பிறந்தார். இந்தியாவின் பெண் கிராண்டுமாசுட்டர்களில் திவ்யா தேசுமுக்கும் ஒருவர். 2020 ஆம் ஆண்டு இணையவழியாக நடைபெற்ற சதுரங்க ஒலிம்பியாடு அணியில் இவரும் ஒருவராக இருந்தார். 2022 ஆம் ஆண்டு மார்ச்சு மாத நிலவரத்தின்படி இந்திய தேசிய வெற்றியாளராகத் திகழும் திவ்யா இந்தியப் பெண்கள் தரவரிசையில் இரண்டாவது இடத்தில் இருந்தார். 2022 ஆம் ஆண்டு சென்னையில் நடைபெறவுள்ள 44 ஆவது சதுரங்க ஒலிம்பியாடு போட்டிகளில் விளையாடவும் இந்திய அணியில் இடம் பிடித்துள்ளார்.
# திவ்யா தேசுமுக்

## உலக மகளிர் சதுரங்க கோப்பை

28 சூலை 2025 அன்று ஜார்ஜியா நாட்டில் நடைபெற்ற உலக மகளிர் சதுரங்க கோப்பை போட்டியில் 19 வயதான திவ்யா தேஷ்முக் மற்றும் கொனேரு ஹம்பி ஆகியோர் மோதினர். போட்டியின் இறுதியில் திவ்யா தேஷ்முக் வென்று உலகக் கோப்பையை வென்றார்.
# இபான் மக்கள்

**இபான் மக்கள்** அல்லது **கடல் டயாக்குகள்** (மலாய்: *Orang Iban*; ஆங்கிலம்: *Iban People*; சீனம்: *伊班族*) என்பவர்கள் தென்கிழக்கு ஆசியாவின் போர்னியோ தீவில் உள்ள டயாக் மக்களின் ஒரு பிரிவு மக்களாகும். இபான் வம்சாவழியைச் சேர்ந்தவர்களாக இருந்தாலும் கடல் டயாக்குகள் *(Sea Dayaks)* என்று அறியப் படுகிறார்கள்.  
டயாக் எனும் சொல் மேற்கத்தியர்களால் வழங்கப்பட்ட சொல். தலை வேட்டையாடுதல் *(headhunting)* எனும் காட்டுவாசிப் பழக்கத்திற்கு இபான்கள் புகழ் பெற்றவர்கள். மேலும் துணிச்சலுடன் எதிர்த்துப் போரிடும் குணம் கொண்ட பழங்குடியினராகக் கருதப் படுகிறார்கள்.
# இபான் மக்கள்

## பொது

ஐரோப்பியர்களின் வருகை; மற்றும் அடுத்தடுத்த காலனித்துவ ஆட்சிகள்; போன்றவற்றினால் கடல் டயாக்குகளின் தலையை வேட்டையாடும் பழக்கம் படிப்படியாக மறைந்து விட்டது. இருப்பினும் இன்றும் பல பாரம்பரியப் பழங்குடி பழக்க வழக்கங்கள் இருக்கவே செய்கின்றன.  
மலேசியாவில் சரவாக் மாநிலம்; புரூணை; மற்றும் இந்தோனேசியாவின் மேற்கு கலிமந்தான் மாநிலம் போன்ற நிலப் பகுதிகளில் இபான் மக்கள் வாழ்கின்றனர். மேற்கு கலிமந்தானில் ரூமா பாஞ்சாங் எனப்படும் நீண்ட வீடுகளில் வாழ்கின்றனர்.
# இபான் மக்கள்

## பொது

### ரூமா பேத்தாங் நீள வீடுகள்

இந்த நீள வீட்டை, இந்தோனேசிய மொழியில் 'ரூமா பேத்தாங்' *(rumah betang)* என்றும்; மலாய் மொழியில் 'ரூமா பாஞ்சாங்' *(rumah panjang)* என்றும் அழைக்கிறார்கள்.  
அவர்களைப் பற்றிய தொன்ம ஆய்வுகள்; பழைய புராணங்களின் படி, இபான் மக்கள் வரலாற்று ரீதியாக போர்னியோவில் உள்ள கபுவாஸ் ஆற்றுப் பகுதியில் *(Kapuas river)* இருந்து வந்தவர்கள் என்று அறியப் படுகிறது. ஆனாலும் அவர்கள் இந்தோனேசியாவைப் பூர்வீகமாகக் கொன்டவர்கள்.
# இபான் மக்கள்

## பொது

### ஸ்ரீ அமான் நதிப்படுகை

காலப் போக்கில் இவர்கள் மெதுவாகச் சரவாக் நகர்களுக்குள் வந்து சேர்ந்தனர். இந்தப் பழங்குடியினரில் சிலர் ஸ்ரீ அமான் நதிப் படுகையில் குடியேறினார்கள். ஜேம்சு புரூக் ஆட்சியின் போது, இபான் பழங்குடியினர் சரவாக் உள்நாட்டிற்குள் மேலும் ஊடுருவினர். அங்கு ஏற்கனவே இருந்த பல உள்ளூர் பழங்குடியினருடன் மோதலில் ஈடுபட்டனர்.  
காலப் போக்கில் உள்ளூர் மக்களுடன் அடிக்கடி மோதலில் ஈடுபட்டு வந்தனர். ஜேம்சு புரூக் காலத்தில் அவர்களின் மனிதத் தலை வேட்டையாடும் பழக்கத்திற்கு முற்றுப்புள்ளி வைக்கப் பட்டது.
# ஆம் ஆத்மி கட்சி, தில்லி

**ஆம் ஆத்மி கட்சி, தில்லி** அல்லது **ஆஆக தில்லி** என்பது ஆம் ஆத்மி கட்சியின் மாநில பிரிவாகும். ஆம் ஆத்மி கட்சி 2013-ல் தில்லியில் மாநிலக் கட்சியாக செயல்படத் துவங்கியது.  
2013<nowiki/>ஆம் ஆண்டு தில்லியில் நடைபெற்ற தேர்தலில் முதன் முதலாகப் போட்டியிட்ட இக்கட்சி, அமைந்த தொங்கு சட்டசபையில் 28 இடங்களைப் பிடித்தது. இதற்கு இந்தியத் தேசிய காங்கிரசின் வெளியிலிருந்து ஆதரவு கிடைத்தது, அரவிந்த் கெஜ்ரிவால் தில்லியின் முதலமைச்சரானார். ஆனால் இவர் இந்தியத் தேசிய காங்கிரசுடன் கொண்ட கருத்து வேறுபாடு காரணமாக 49 நாட்களுக்குப் பிறகு பதவி விலக நேர்ந்தது. இதன் பின்னர் நடைபெற்ற 2015 தேர்தலில், ஆம் ஆத்மி கட்சி 70 இடங்களில் 67 இடங்களை வென்றதன் மூலம் மீண்டும் முதல்வரானார். இந்த தேர்தலில் எதிர்க்கட்சி வரிசையில் பாஜக 3 இடங்களைப் பெற்றது. காங்கிரசு கட்சி எந்த ஒரு இடத்திலும் வெற்றி பெறவில்லை. இதனைத் தொடர்ந்து நடந்த 2020 தில்லி சட்டப் பேரவைத் தேர்தலில் 62 இடங்களில் வெற்றி பெற்று ஆம் ஆத்மி மீண்டும் ஆட்சி அமைத்தது.